**NÁRODNÁ RADA SLOVENSKEJ REPUBLIKY**

VII. volebné obdobie

**1060**

**VLÁDNY NÁVRH**

**Ústavný z á k o n**

z ... 2018,

**ktorým sa mení a dopĺňa Ústava Slovenskej republiky č. 460/1992 Zb.**

**v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z., ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z. z., ústavného zákona č. 210/2006 Z. z., ústavného zákona č. 100/2010 Z. z., ústavného zákona č. 356/2011 Z. z., ústavného zákona č. 232/2012 Z. z., ústavného zákona č. 161/2014 Z. z., ústavného zákona č. 306/2014 Z. z., ústavného zákona č. 427/2015 Z. z., ústavného zákona č. 44/2017 Z. z., ústavného zákona č. 71/2017 Z. z. a ústavného zákona č. 137/2017 Z. z. sa mení a dopĺňa takto:

**1.** V čl. 84 odsek 3 znie:

„(3) Na vyslovenie súhlasu s medzinárodnou zmluvou podľa čl. 7 ods. 3 a 4, na prijatie zákona vráteného prezidentom Slovenskej republiky podľa čl. 102 písm. o) a na voľbu kandidáta na sudcu ústavného súdu je potrebný súhlas nadpolovičnej väčšiny všetkých poslancov.“.

**2.** V čl. 134 odsek 3 znie:

„(3) Za sudcu ústavného súdu môže byť vymenovaný občan Slovenskej republiky, ktorý je voliteľný do Národnej rady Slovenskej republiky, dosiahol vek 45 rokov, je bezúhonný, má vysokoškolské právnické vzdelanie druhého stupňa, je v odbore práva všeobecne uznávanou osobnosťou, je najmenej 15 rokov činný v právnickom povolaní a jeho doterajší život dáva záruku, že bude svoju funkciu vykonávať riadne, čestne, nezávisle a nestranne. Tá istá osoba nemôže byť opakovane vymenovaná za sudcu ústavného súdu.“.

**3.** Čl. 136 sa dopĺňa odsekom 4, ktorý znie:

„(4) O strate predpokladu, ktorý dáva záruku, že sudca ústavného súdu bude funkciu sudcu ústavného súdu vykonávať riadne, čestne, nezávisle a nestranne, počas výkonu funkcie sudcu ústavného súdu rozhoduje ústavný súd v disciplinárnom konaní.“.

**4.** V čl. 138 ods. 2 písmeno b) znie:

„b) na základe disciplinárneho rozhodnutia ústavného súdu za čin, ktorý je nezlučiteľný s výkonom funkcie sudcu ústavného súdu alebo na základe disciplinárneho rozhodnutia ústavného súdu o strate predpokladu, ktorý dáva záruku, že funkciu sudcu ústavného súdu bude vykonávať riadne, čestne, nezávisle a nestranne,“.

**5.** Čl. 140 znie:

,,Čl. 140

Podrobnosti o organizácii ústavného súdu, o spôsobe konania pred ním, o postavení jeho sudcov a bezúhonnosť sudcov ústavného súdu ustanoví zákon.“.

**6.** Za čl. 146 sa vkladá čl. 146a, ktorý znie:

„Čl. 146a

Sudcovi zaniká funkcia k 31. decembru roka, v ktorom sudca dosiahol vek 70 rokov.“.

**7.** V čl. 147 odsek 2 znie:

„(2) Prezident Slovenskej republiky na návrh Súdnej rady Slovenskej republiky môže sudcu odvolať, ak mu zdravotný stav dlhodobo nedovoľuje, najmenej počas jedného roka, riadne vykonávať sudcovské povinnosti.“.

**8.** Za čl. 154f sa vkladá čl. 154g, ktorý znie:

,,Čl. 154g

Ustanovenie čl. 146a sa vzťahuje aj na sudcu ustanoveného do funkcie pred 1. novembrom 2018.“.

**Čl. II**

Tento ústavný zákon nadobúda účinnosť 1. novembra 2018.